อาเบนา อัปเปียห์

เอเวลีน อาเบนา อาคูอาบา อัปเปียห์ (; เกิดวันที่ 2 มิถุนายน พ.ศ. 2536) เป็นนักร้อง, นางแบบ และนางงามชาวอเมริกัน-กานา ผู้ได้รับตำแหน่งมิสแกรนด์สหรัฐอเมริกา และเป็นตัวแทนสหรัฐเข้าร่วมการประกวดมิสแกรนด์อินเตอร์เนชันแนล 2020 ที่ประเทศไทย โดยเธอเป็นผู้ชนะเลิศคนที่ 8 ของการประกวดมิสแกรนด์อินเตอร์เนชันแนล และเป็นผู้หญิงผิวสีคนแรกที่ดำรงตำแหน่งมิสแกรนด์อินเตอร์เนชันแนล

ชีวิตการทำงาน
อาเบนาได้มีโอกาสออกซิงเกิลในฐานะศิลปินอาทิ "Akomah" (2558), "Earth" (2562), "No Hit and Run" (2562) และ "No More Hate" (2564) นอกจากนี้เธอยังเป็นนักแสดงตัวประกอบในเอ็มวี "Wake Up in the Sky" ของบรูโน มาส์, กุชชีเมน กับ โกดักแบล็ก และเอ็มวี "El Anillo" ของเจนนิเฟอร์ โลเปซ

 การประกวด 
อาเบนาได้เริ่มเข้าสู่วงการประกวดนางงามตั้งแต่ปี 2556 จากการชนะเลิศการประกวด Top Model Ghana 2013 และได้เป็นตัวแทนของประเทศกานาเข้าสู่ประกวด Top Model of the World ซึ่งเธอสามารถเข้ารอบ 15 คนสุดท้าย ในปีถัดไปเธอก็ได้มีโอกาสเป็นตัวแทนประเทศกานาในการประกวดนางงามจักรวาล 2014 แต่เธอไม่สามารถผ่านเข้ารอบได้

ต่อมาอาเบนาได้เข้าร่วมการประกวด Miss World America 2017 โดยเป็นตัวแทนของนิวยอร์ก และอีก 2 ปีต่อมาเขาได้เป็นตัวแทนของประเทศกานาในการประกวดมิสเอิร์ธ 2019 ซึ่งเธอสามารถเข้ารอบ 20 คนสุดท้าย

 มิสแกรนด์อินเตอร์เนชันแนล 2020 
อาเบนาได้รับตำแหน่งมิสแกรนด์สหรัฐอเมริกา 2020 และเป็นตัวแทนสหรัฐอเมริกาเข้าร่วมการประกวดมิสแกรนด์อินเตอร์เนชันแนลที่จัดขึ้นในประเทศไทย และในคืนวันที่ 27 มีนาคม 2564 ตามเวลาประเทศไทย อาเบนาได้ชนะการแข่งขันและครองตำแหน่งมิสแกรนด์อินเตอร์เนชันแนล 2020 ที่ Show DC Hall ในกรุงเทพมหานคร โดยเธอเป็นตัวแทนของสหรัฐอเมริกาคนแรกที่สามารถคว้ามงกุฎในการประกวดมิสแกรนด์อินเตอร์เนชันแนล

 อ้างอิง 

 แหล่งข้อมูลอื่น 
Miss Grand International Hall of Fame

หมวดหมู่:ผู้ชนะการประกวดมิสแกรนด์อินเตอร์เนชันแนล
หมวดหมู่:ผู้ชนะการประกวดนางงาม
หมวดหมู่:บุคคลจากอักกรา
หมวดหมู่:บุคคลจากนครนิวยอร์ก
หมวดหมู่:ชาวอเมริกันเชื้อสายแอฟริกา
หมวดหมู่:นางแบบอเมริกัน
หมวดหมู่:นักร้องอเมริกัน
หมวดหมู่:นางงาม